Publication: Magyar Közlöny
Issue: MK-2003-17 (Year: 2003, Number: 17)
Era: 1990-2004
Section: a 8/2003. (II. 19.) GKM rendelethez
Paragraph Index: 559

3. Minõségügyi rendszer 3.1. A tulajdonos vagy a Közösségben letelepedett képviselõje, a berendezés üzemeltetõje, vagy a jóváhagyott szervezet köteles a szállítható nyomástartó berendezés minõségügyi rendszerének minõsítését az általa választott bejelentett szervezetnél kezdeményezni. A beadványnak tartalmaznia kell — a szállítható nyomástartó berendezés minden vonatkozó adatát; — a minõségügyi rendszer dokumentációját. 3.2. Minden szállítható nyomástartó berendezésen — a minõségügyi rendszer keretei között — el kell végezni a vizsgálatokat és a megfelelõ teszteket az ADR és RID mellékleteiben meghatározott követelmények szerinti megfelelõség biztosítására. A gyártó által alkalmazott (minõségügyi) alapelveket, követelményeket és elõírásokat rendszeresen és rendezett módon dokumentálni kell, írásba foglalt minõség-politika, eljárásrend és útmutató formájában. A minõségügyi rendszer dokumentációjának biztosítania kell az eljárásokra és a minõségre vonatkozó intézkedések, pl. a minõségügyi programok, -tervek, -kézikönyvek és -jegyzõkönyvek egységes értelmezését. A dokumentációnak megfelelõen tartalmaznia kell — a szállítható nyomástartó berendezés minõségügyére vonatkozó minõségügyi célokat, szervezeti felépítést, vezetõi felelõséget és hatáskört; — az idõszakos vizsgálat során elvégzendõ vizsgálatokat és teszteket; — a minõségügyi rendszer hatékony mûködésének ellenõrzésére-figyelésére szolgáló eszközöket; — a minõségügyi feljegyzéseket, pl. az ellenõrzési jegyzõkönyveket, a vizsgálati és kalibrálási adatokat, a személyzet képesítésére vagy tanúsítására vonatkozó jegyzõkönyveket. 3.3. A bejelentett szervezet minõsíti a minõségügyi rendszert, megvizsgálja, hogy teljesülnek-e a 3.2. pontban meghatározott követelmények. 2003/17. szám A minõsítõ csoport legalább egy tagja kellõ tapasztalattal kell rendelkezzen az adott szállítható nyomástartó berendezés technológia-értékelésében. A minõsítõ eljárás része a tulajdonos, a Közösségben letelepedett meghatalmazott képviselõje, a berendezés üzemeltetõje vagy a jóváhagyott szervezet telephelyének helyszíni szemléje is. A minõsítés eredményérõl értesíteni kell a kérelmezõt. Az értesítésben rögzíteni kell a vizsgálatok alapján levont következtetéseket, és meg kell adni a döntés indoklását. Utalni kell a jogorvoslat lehetõségére. 3.4. A tulajdonos, a Közösségben letelepedett meghatalmazott képviselõje, a berendezés üzemeltetõje vagy a jóváhagyott szervezet köteles teljesíteni a jóváhagyott minõségügyi rendszerbõl származó kötelezettségeit, és biztosítania kell e rendszer megfelelõ és hatékony mûködését. A tulajdonos, a Közösségben letelepedett meghatalmazott képviselõje, a berendezés üzemeltetõje, vagy a jóváhagyott szervezet köteles a minõségügyi rendszerét jóváhagyó bejelentett szervezetet tájékoztatni a rendszer bármilyen tervezett módosításáról. A bejelentett szervezet megvizsgálja a tervezett módosítást és megállapítja, hogy a módosított minõségügyi rendszer továbbra is kielégíti-e a 3.2. pontban meghatározott követelményeket vagy új minõsítésre van szükség. A vizsgálat eredményérõl értesíteni kell a bejelentõt, ismertetve a vizsgálat következtetéseit és megadva a döntés indokolását.

Source: https://magyarkozlony.hu/hivatalos-lapok/d304a1efff73d926770f7dd8925f4778f39024a7/dokumentumok/bf9b301dbef96a24b72134aab41fe051bc163017/letoltes